Îmbrăcat în uniformă şi băut la volan, un poliţist local din Alexandria a provocat sâmbătă seară un accident. A lovit cu maşina un autobuz parcat.



Agenţilor veniţi la faţa locului le-a explicat că se simte rău...pentru că este cardiac.

- Nu aţi consumat băuturi alcoolice?

- Nu! Doamne fereşte!

- Aţi derapat sau ce aţi făcut?

- Nu e, domnule... Sunt cu tensiunea. Cardiopatie ischemică.

Colegii poliţistului nu l-au crezut pe cuvânt şi l-au pus să sufle în fiolă. Rezultatul i-a făcut să îi deschidă dosar penal pentru conducere sub influenţa alcoolului.

Agentul de la Poliţia locală nu mai are voie să conducă trei luni şi va avea de dat explicaţii şefilor pentru accidentul pe care l-a provocat.